ปราง รักหวาน โต้ง ขาดไม่ได้ต้องเจอหน้า 
เชื่อมั้ยคบกัน10 ปี ความสวีตไม่เคยน้อยลงเป็นขาขึ้นทั้งงานและความรัก นางเอกสาวปราง กัญญ์ณรัณ วงศ์ขจรไกล ลุกขึ้นมาแซ่บรับบทนางเอกละครเรื่อง เมียอาชีพ ทางช่อง 3 แถมความรักกับหนุ่ม โต้ง ทูพี หรือ โต้ง พิทวัส พฤกษกิจ ก็กำลังแฮปปี้ลงตัวปราง เผยว่า ตอนนี้อยู่ในจุดที่ลงตัวดี มันเลยช่วงจีบกันไปแล้วเพราะรู้จักกันมานานมาก ไม่ได้หมายความว่าละเลยกันนะคะ ยังมีมุมหวาน โทร.หากัน เจอกัน เข้าใจในสิ่งที่เค้าเป็น เค้าเข้าใจในสิ่งที่เราเป็น ไม่ค่อยทะเลาะกันเลยค่ะมีช่วงหนึ่งที่ถอยกันไป?ใช่ค่ะ ตอนนั้นมันไม่คลิกกันเลย ใช้ความพยายาม เราก็เหนื่อยเลยรู้สึกว่าอาจจะไม่ใช่ก็ได้ ก็เลิกกัน แบบไม่ได้บาดหมางใดๆ เป็นเพราะเรารู้สึกว่ายังไม่ใช่ แต่ตอนนี้ราบรื่น มันคลิกกันเองโตขึ้น ปรึกษากันเรื่องงาน เรื่องชีวิต รู้จักกันมา 10 ปีโปรโมชันความรักอยู่ช่วงแรกๆรึเปล่า?เราเป็นคู่ที่ความสวีตไม่เคยลดลง ไม่มีช่วงโปรโมชันค่ะ เป็นคนโรแมนติกทั้งคู่ เค้าก็รู้ว่าเราชอบเซอร์ไพรส์ เราก็รู้ว่าเค้าชอบให้เราทำอะไร เราก็ไม่เคยหยุดที่จะทำในสิ่งนั้น มันเลยไม่มีโปร เลยเป็นอีกจุดนึงที่ความสัมพันธ์เรามันผูกพันกันมากคุยเรื่องแต่งงานมั้ย?เค้าคุยว่าอยากแต่งเมื่อไหร่มากกว่า ไม่ได้ถามว่าอยากแต่งกันมั้ย (ยิ้ม) เค้าก็รู้ว่าปรางยังไม่พร้อมและปรางก็รู้ว่าที่เค้าถามแบบนี้เค้าก็ยังไม่ได้อยากแต่งหรอก เค้าแค่อยากรู้ว่าเรามีความคิดเห็นตรงกันมั้ย ซึ่งก็ดีที่เรามีความคิดเห็นตรงกันว่า อย่าเพิ่งแต่งเลย ตอนนี้แฮปปี้ดีอยู่แล้ว อยากให้ โอกาสตัวเองได้ทำอะไรเยอะขึ้น ปรางว่าพอแต่งงานการทำงานมันอาจจะยากขึ้น ในส่วนของเค้าด้วย ซึ่งงานเค้าเป็นงานกลางคืน ยังไม่จำเป็นจะต้องแต่งตอนนี้ ก็ดีใจที่คิดเหมือนกัน เอาไว้ก่อนการกลับมาคุยกันเหมือนเติมเต็มกันและกัน?ใช่ค่ะ เป็นทั้งเพื่อน ทั้งแฟนตัวจริงตามใจมั้ย?ก็เอาใจค่ะ (หัวเราะ) น่ารักค่ะ เค้าพยายามทำให้เรามีความสุข แล้วปรางก็รู้สึกได้ค่ะ (ยิ้ม)เวลาเราเซ็กซี่หรือเล่นเลิฟซีนเค้ากล้าดูมั้ย?น้อยมากที่เค้าจะดูผลงานปราง นอกจากไปคะยั้นคะยอให้ดู เพราะเค้าไม่อยากดูฉากเลิฟซีน (หัวเราะ) แต่เราบริสุทธิ์ใจ ดูเถอะ ดูเป็นเพื่อนกันก็ได้ แต่เค้าไม่ดูดีกว่าเค้าขอให้ลดความแซ่บ ความเซ็กซี่มั้ย?ไม่ค่ะ ปราง ว่าเค้าเข้าใจ จริงๆเค้าก็ชอบผู้หญิงเซ็กซี่แหละ แต่ถ้ามากเกินไป เค้าก็จะมีบอกบ้าง แต่ไม่เคยห้ามที่บ้านเริ่มคุยเรื่องแต่งมั้ย?ที่บ้านแล้วแต่เรา เค้าก็มั่นใจในความคิดเรามากขึ้น เราก็โตในระดับนึง ถ้าปรางไม่โอเคก็คงไม่กลับมา เค้าเห็นเรามีความสุข เค้าโอเคแล้ว พ่อแม่ไม่ค่อยถามด้วยซ้ำแต่ก็เคยได้เจอกันแล้ว แต่ปรางเจอพ่อแม่โต้งบ่อยกว่าความเจ้าชู้ล่ะ?แต่ก่อนก็คงมีแหละ ตามสไตล์วัยรุ่น แต่ตอนนี้ปรางไม่ได้รู้สึกแบบนั้นเราปราบได้ว่างั้น?อย่าเรียกว่าปราบเลย เค้าลดเอง ไม่เกี่ยวกับปรางหรอก (หัวเราะ) ส่วนรูปคู่ในไอจีมีบ้าง ปรางว่านานๆที น่ารักดี ถ้าเป็นรูปโอกาสพิเศษก็ลง พยายามเจอกันทุกอาทิตย์ ถ้าปรางยุ่งเมื่อไหร่ก็จะเริ่มมีปัญหา เค้าว่างช่วงเช้า กลางคืนทำงาน แต่ปรางทำงานหนักกลางวัน กลางคืนไม่ไหว ง่วงมาก บางที 5 ทุ่มเที่ยงคืน กินข้าวเพื่อเจอกันแล้วแยกย้ายกลับบ้าน เค้าเป็นคนต้องขอเจอหน่อย เฟซไทม์อย่างเดียวไม่ได้ เค้าจะมาหา ช่วงโควิดก็จะมาบ้านปรางเพราะปรางดูแลพ่อ พ่อมีอุบัติเหตุ.
เป็นขาขึ้นทั้งงานและความรัก นางเอกสาวปราง กัญญ์ณรัณ วงศ์ขจรไกล ลุกขึ้นมาแซ่บรับบทนางเอกละครเรื่อง เมียอาชีพ ทางช่อง 3 แถมความรักกับหนุ่ม โต้ง ทูพี ก็กำลังแฮปปี้ลงตัว
ปราง กัญญ์ณรัณ,โต้ง ทูพี,ปราง โต้ง,เมียอาชีพ,ความรักดารา,โต้ง พิทวัส,ข่าววันนี้,ดารา